Beskrywing n Veeartseny-invoerpermit is nodig om suiwelprodukte na Suid-Afrika in te voer of hulle deur die land te vervoer.
Invoerpermitte is vir 'n beperkte tyd en slegs vir een besending geldig.
Doen minstens ses weke, maar hoogstens agt weke voor jou beoogde handeling aansoek om 'n permit.
Vul die aansoekvorm in.
As die produkte in transito deur Suid-Afrika vervoer word, moet jy 'n afskrif van die veeartseny-invoerpermit van die land van eindbestemming saam met die aansoek om 'n Suid-Afrikaanse veeartseny-transitopermit indien.
Let wel: Die invoerder is vir sowel binnelandse as buitelandse bankkoste aanspreeklik die Departement sal nie 'n permit uitreik voor die volle bedrag betaal is nie.
Jy kan 'n tjek wat aan die Direkteur-Generaal: Landbou uitgemaak is aan die aansoekvorm vasheg en dit na die adres pos wat hieronder verskyn.
Jy kan ook by die kantoor van die Departement van Landbou betaal.
As jy namens iemand anders aansoek doen, moet jy sorg die betaling onder daardie persoon se naam of maatskappynaam geskied.
Geen aansoek sal sonder bewys van betaling verwerk word nie. Bewys van deposito kan na 012 329 8292 gefaks word. Merk dit vir aandag: Ina Labuschagne.
Meld op die aansoekvorm of jy die permit sal kom haal en of dit aan jou gepos moet word. Bel die permitkantoor om uit te vind of die permit gereed is voordat jy dit gaan haal.
By ontvangs van die ingevulde aansoekvorm sal ons 'n veeartseny-invoerpermit en 'n eksemplaar van 'n veeartsenykundige gesondheidsertifikaat uitreik en dit regstreeks aan jou stuur.
Hierdie veeartsenykundige gesondheidsertifikaat moet in Engels ingevul word deur 'n veearts wat deur die veeartsenybestuur van die land van uitvoer daartoe gemagtig is. Die uitreikingsdatum moet nie ouer wees as hoogstens tien dae voor die produkte vervoer gaan word nie, en dit moet op amptelike briefhoofpapier gedruk wees.
As jy inligting oor die presiese vereistes vir 'n spesifieke produk wil hê, kan jy voorbeeldkopieë van die veeartseny-invoerpermit en die veeartsenykundige gesondheidsertifikaat by die permitkantoor kry.
oorspronklike veeartseny-invoerpermit oorspronklike veeartsenykundige gesondheidsertifikaat, wat deur 'n veearts in die land van oorsprong uitgereik is.
Jy kan meer inligting oor invoervereistes by die permitkantoor of op die Departement van Landbou se webwerf kry.
As die staatsveearts dit goedgekeur het, duur dit nog twee tot drie werksdae om die permit uit te reik.